Sjósportsfélagið heldur félagsfund í kvöld Í kvöld verður almennur félagsfundur í hinu nýlega félagi ; Sigurfara - Sjósportsfélagi Akraness . Fundurinn verður haldinn í sal Landmælinga Íslands að Stillholti fimmtudaginn 7. apríl klukkan 20 . Þar verður inntaka nýrra félaga og fleira er jafnframt á döfinni . Í tilkynningu segir að ekki sé skilyrði að nýir félagsmenn eigi sjófley til að fá inngöngu og er allt áhugafólk um hverskyns sjósport því velkomið í félagið . Stjórn Sigurfara ( sjá mynd ) hefur skipað með sér verkum . Formaður er Eyjólfur Magnús Eyjólfsson , gjaldkeri er Sigurður Ó Guðmundsson og ritari Guðmundur Benediktsson . Meðstjórnendur eru þeir Gísli J Guðmundsson og Hrannar Einarsson . Félagið hefur nú sótt um kennitölu og aðild að Íþróttabandalagi Akraness .